CELEX: 32016R1248
Language: hr
Date: 2016-07-28 00:00:00
Title: Provedbena uredba Komisije (EU) 2016/1248 оd 28. srpnja 2016. o izmjeni Priloga II. Uredbi (EU) br. 206/2010 u pogledu unosa za Bocvanu na popisu trećih zemalja, državnih područja ili njihovih dijelova iz kojih je odobren unos svježeg mesa u Uniju (Tekst značajan za EGP)

29.7.2016   
            
            
               HR
            
            
               Službeni list Europske unije
            
            
               L 204/112
            
         PROVEDBENA UREDBA KOMISIJE (EU) 2016/1248
   оd 28. srpnja 2016.
   o izmjeni Priloga II. Uredbi (EU) br. 206/2010 u pogledu unosa za Bocvanu na popisu trećih zemalja, državnih područja ili njihovih dijelova iz kojih je odobren unos svježeg mesa u Uniju
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. stavak 1. prvi podstavak i članak 8. stavak 4.,
   budući da:
   
               (1)
            
            
               Direktivom 2002/99/EZ utvrđuju se, među ostalim, zahtjevi zdravlja životinja za unos u Uniju proizvoda životinjskog podrijetla namijenjenih prehrani ljudi. U skladu s tim zahtjevima unos takvih proizvoda u Uniju odobrava se samo iz trećih zemalja koje se nalaze na popisu koji je sastavila Komisija.
            
         
               (2)
            
            
               Uredbom Komisije (EU) br. 206/2010 (2) utvrđuju se, među ostalim, uvjeti za unos u Uniju pošiljaka svježeg mesa određenih papkara. U dijelu 1. Priloga II. toj Uredbi utvrđuje se popis trećih zemalja, državnih područja i njihovih dijelova iz kojih se takve pošiljke mogu unositi u Uniju te obrasci veterinarskih certifikata koji moraju pratiti te pošiljke, uzimajući u obzir sve posebne uvjete ili potrebna dopunska jamstva.
            
         
               (3)
            
            
               Radi uključivanja u taj popis Bocvana je regionalizirana. Njezina regionalizirana područja utvrđena su u dijelu 1. Priloga II. Uredbi (EU) br. 206/2010 kao dijelovi te zemlje odobreni za unos u Uniju pošiljaka svježeg mesa određenih domaćih i divljih papkara. Ti dijelovi sastoje se od nekoliko zona pod veterinarskim nadzorom ili dijelova takvih zona.
            
         
               (4)
            
            
               Komisija je u ožujku 2013. u Bocvani provela reviziju kako bi ocijenila postojeće sustave kontrole zdravlja životinja, osobito u pogledu kontrola slinavke i šapa (FMD) (3). Komisija je utvrdila da se rizik od unošenja virusa slinavke i šapa u dio zone pod veterinarskim nadzorom 6, koja je odobrena za unos u Uniju svježeg mesa određenih domaćih i divljih papkara, ne može smatrati zanemarivim. S obzirom na rizik od unošenja virusa slinavke i šapa uvozom svježeg mesa papkara vrsta prijemljivih na tu bolest Unija je Provedbenom uredbom Komisije (EU) br. 482/2013 (4) suspendirala odobrenje za izvoz takvog svježeg mesa iz zone pod veterinarskim nadzorom 6 u Uniju.
            
         
               (5)
            
            
               U listopadu 2015. Komisija je provela reviziju radi ocjene učinkovitosti mjera nadzora i regionalizacije uvedenih u pogledu virusa slinavke i šapa (5). Komisija je utvrdila da je zona pod veterinarskim nadzorom 6 preoblikovana i podijeljena na zone pod veterinarskim nadzorom 6a i 6b, a u zonu pod veterinarskim nadzorom 6b uključeno je bivše područje strogog nadzora uz nacionalnu granicu sa Zimbabveom. Svjetska organizacija za zdravlje životinja priznala je obje te zone pod veterinarskim nadzorom kao slobodne od slinavke i šapa bez cijepljenja (6).
            
         
               (6)
            
            
               Komisija je zaključila da su nadležna tijela Bocvane u potpunosti uklonila nedostatke zbog kojih je suspendirano odobrenje uvoza iz zone pod veterinarskim nadzorom 6 i da Bocvana sada za zone pod veterinarskim nadzorom 6a i 6b pruža zadovoljavajuća jamstva u pogledu slinavke i šapa koja su u skladu sa zahtjevima ili jednakovrijedna zahtjevima Unije za unos svježeg mesa domaćih i divljih papkara vrsta prijemljivih na slinavku i šap.
            
         
               (7)
            
            
               Bocvana je zatražila da se zone pod veterinarskim nadzorom 6a i 6b odobre za unos u Uniju otkoštenog i zrelog svježeg mesa određenih domaćih i divljih papkara podložno dopunskim jamstvima iz tih područja.
            
         
               (8)
            
            
               S obzirom na prethodna razmatranja prikladno je odobriti unos u Uniju svježeg mesa određenih domaćih i divljih papkara iz zona pod veterinarskim nadzorom 6a i 6b Bocvane.
            
         
               (9)
            
            
               Dio 1. Priloga II. Uredbi (EU) br. 206/2010 trebalo bi stoga u skladu s time izmijeniti.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Dio 1. Priloga II. Uredbi (EU) br. 206/2010 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. srpnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 18, 23.1.2003., str. 11.
   
   
      (2)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).
   
      (3)  http://ec.europa.eu/food/fvo/audit_reports/details.cfm?rep_id=3103
   
      (4)  Provedbena uredba Komisije (EU) br. 482/2013 od 24. svibnja 2013. o izmjeni Uredbe (EU) br. 206/2010 o popisu trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 139, 25.5.2013., str. 6.).
   
      (5)  http://ec.europa.eu/food/fvo/audit_reports/details.cfm?rep_id=3559
   
      (6)  http://www.oie.int/animal-health-in-the-world/official-disease-status/fmd/list-of-fmd-free-members/
   
      PRILOG
      U dijelu 1. Priloga II. Uredbi (EU) br. 206/2010 unos za Bocvanu zamjenjuje se sljedećim:
      
         
                     „BW – Bocvana
                  
                  
                     BW-0
                  
                  
                     Cijela zemlja
                  
                  
                     EQU, EQW
                  
                  
                      
                  
                  
                      
                  
                  
                      
                  
                  
                      
                  
               
                     BW-1
                  
                  
                     Zone pod veterinarskim nadzorom 3c, 4b, 5, 8, 9 i 18
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     11. svibnja 2011.
                  
                  
                     26. lipnja 2012.
                  
               
                     BW-2
                  
                  
                     Zone pod veterinarskim nadzorom 10, 11, 13 i 14
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                      
                  
                  
                     7. ožujka 2002.
                  
               
                     BW-3
                  
                  
                     Zone pod veterinarskim nadzorom 12
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     20. listopada 2008.
                  
                  
                     20. siječnja 2009.
                  
               
                     BW-4
                  
                  
                     Zona pod veterinarskim nadzorom 4a, osim tampon zone pod intenzivnim veterinarskim nadzorom od 10 km uz granicu sa zonom u kojoj se provodi cijepljenje protiv bolesti slinavke i šapa i s područjem upravljanja divljim životinjama.
                  
                  
                     BOV
                  
                  
                     F
                  
                  
                     1
                  
                  
                     28. svibnja 2013.
                  
                  
                     18. veljače 2011.
                  
               
                     BW-5
                  
                  
                     Zone pod veterinarskim nadzorom 6a i 6b
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     28. svibnja 2013.
                  
                  
                     18. kolovoza 2016.”